CELEX: 52003PC0618
Language: fi
Date: 2003-10-22
Title: Ehdotus: neuvoston päätös Euroopan yhteisön ja Ukrainan välisestä tiettyjen terästuotteiden kaupasta

Avis juridique important

|

52003PC0618

Ehdotus: neuvoston päätös Euroopan yhteisön ja Ukrainan välisestä tiettyjen terästuotteiden kaupasta  /* KOM/2003/0618 lopull. - ACC 2003/0243 */  

Ehdotus: NEUVOSTON PÄÄTÖS Euroopan yhteisön ja Ukrainan välisestä tiettyjen terästuotteiden kaupasta(komission esittämä)PERUSTELUTEuroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen 22 artiklan 1 kohdassa määrätään, että tiettyjen terästuotteiden kauppaan sovelletaan erityistä sopimusta. Euroopan hiili- ja teräsyhteisön ja Ukrainan valtion edellisen kahdenvälisen tiettyjen terästuotteiden kauppaa koskevan sopimuksen voimassaolo päättyi 31 päivänä joulukuuta 2001. Sopimuspuolet sopivat tekevänsä uuden sopimuksen vuosille 2002-2004. Neuvottelut uudesta terässopimuksesta päättyivät joulukuussa 2001. Ukrainan valtio ei kuitenkaan palauttanut arvonlisäveroa ukrainalaisille rautaromun viejille, mikä muodosti esteen rautaromun viennille. Tämä on sopimusluonnoksen määräysten vastaista, koska siinä selvästi määrätään, että sopimuspuolten väliselle rautaromun kaupalle ei saa olla mitään esteitä. Sopimuksen allekirjoittamista lykättiin siihen saakka, kun alv:tä koskeva kysymys saadaan ratkaistuksi. Lisäksi vuoden 2002 lopulla Ukraina otti käyttöön rautaromun viennissä veron, joka on 30 euroa tonnilta.Koska sopimus ei ollut voimassa, EHTY:n ja EHTY:n perustamissopimuksen voimassaolon päättymisen jälkeen EY:n oli toteutettava yksipuolisia toimenpiteitä, joilla tiettyjen terästuotteiden tuonnin määrälliset rajoitukset vahvistettiin vuosiksi 2002 ja 2003.Samanaikaisesti käytiin neuvottelut uuden sopimuksen tekemiseksi, mutta niitä ei ole vielä saatettu päätökseen. Siihen saakka, kun uusi sopimus tehdään ja se tulee voimaan, on tarpeen toteuttaa yksipuoliset toimenpiteet määrällisten rajoitusten vahvistamiseksi vuoden 2004 osalta. Vuoden 2003 määrälliset rajoitukset vahvistettiin ottaen huomioon Ukrainan rautaromun viennissä käyttöön ottaman veron, joka on 30 euroa tonnilta. Koska veron taso ei ole muuttunut, määrälliset rajoitukset vuoden 2004 osalta vahvistettiin vuoden 2003 tasolle. Uusien jäsenvaltioiden liityttyä yhteisöön 1 päivänä toukokuuta 2004 määrällisiä rajoituksia tarkastellaan uudelleen.Tämä neuvoston päätös kumotaan uuden sopimuksen tultua voimaan. Lisäksi päätökseen sisältyviä määrällisiä rajoituksia tarkastellaan uudelleen, jos Ukrainan rautaromun viennissä soveltama vero alenee huomattavasti tai jos se poistetaan ennen uuden sopimuksen voimaantuloa.2003/0243 (ACC)Ehdotus: NEUVOSTON PÄÄTÖS Euroopan yhteisön ja Ukrainan välisestä tiettyjen terästuotteiden kaupastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen [1] 22 artiklan 1 kohdassa määrätään, että tiettyjen terästuotteiden kauppaan sovelletaan erityistä sopimusta.[1]   EYVL L 49, 19.2.1998, s. 3.(2) Euroopan hiili- ja teräsyhteisön (EHTY) ja Ukrainan valtion edellisen kahdenvälisen tiettyjen terästuotteiden kauppaa koskevan sopimuksen voimassaolo päättyi 31 päivänä joulukuuta 2001.(3) Euroopan yhteisö on ottanut vastuulleen EHTY:n kansainväliset velvoitteet EHTY:n perustamissopimuksen voimassaolon päättymisen jälkeen ja kauppaa yhteisön ulkopuolisten maiden kanssa koskevat toimenpiteet kuuluvat nyt yhteisön toimivaltaan kauppapolitiikan alalla.(4) Sopimuspuolet sopivat tekevänsä uuden sopimuksen, ja kyseistä uutta sopimusta koskevia neuvotteluja ei vielä ole saatu päätökseen.(5) Siihen saakka, kun uusi sopimus allekirjoitetaan ja se tulee voimaan, määrälliset rajoitukset vuoden 2004 osalta olisi vahvistettava. Kyseisiä rajoituksia olisi tarkasteltava uudelleen uusien jäsenvaltioiden liityttyä yhteisöön 1 päivänä toukokuuta 2004.(6) Koska rautaromun viennissä 1 päivästä tammikuuta 2003 sovellettua veroa, joka on 30 euroa tonnilta, ei ole poistettu tai alennettu, on asianmukaista vahvistaa määrälliset rajoitukset vuoden 2004 osalta vuoden 2003 tasolle,ON PÄÄTTÄNYT SEURAAVAA:1 artiklaLiitteessä I lueteltujen Ukrainasta peräisin olevien terästuotteiden tuonti yhteisöön on luvanvaraista 1 päivän tammikuuta ja 31 päivän joulukuuta 2004 välisenä aikana.2 artiklaMäärät, joiden tuontiin annetaan lupa, vahvistetaan koko yhteisössä kunkin tuoteryhmän osalta liitteessä II esitettyjen määrällisten rajoitusten mukaisesti.Tuontilupia myönnetään vain kyseisten rajojen puitteissa.3 artiklaTuontilupien myöntämistä koskevat säännöt ja muut asiaa koskevat määräykset julkaistaan Euroopan unionin virallisessa lehdessä. Jäsenvaltiot myöntävät tuontilupia kyseisten sääntöjen mukaisesti ja ilmoittavat siitä välittömästi komissiolle. Komissio ilmoittaa jäsenvaltioille säännöllisesti siitä, miltä osin määrät on käytetty.Jäsenvaltiot ja komissio toimivat yhteistyössä sen varmistamiseksi, ettei näitä määriä ylitetä.4 artiklaTiettyjen terästuotteiden kauppaa koskevan sopimuksen määräykset sekä sopimuksen soveltamiseksi toteutetut toimenpiteet korvaavat mainitun sopimuksen voimaantulosta lähtien tämän päätöksen säännökset.5 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tehty BrysselissäNeuvoston puolestaPuheenjohtajaLIITE I1 artiklassa tarkoitetut tuotteet&gt;TAULUKON PAIKKA&gt;LIITE II2 artiklassa tarkoitetut määrälliset rajoitukset//  (tonnia)//Tuotteet  ////SA. Levytuotteet  ////SA1. Kelat  //  19 190//SA2. Raskaat levyt  //  73 444//SA3. Muut levytuotteet  //  5 926////SB. Pitkät tuotteet  ////SB1. Tangot  //  2 583//SB2. Valssilanka  //  36 904//SB3. Muut pitkät tuotteet  //  46 499//